Iacobus Ivo Cousteau
Iacobus Ivo Cousteau (Saint-André-de-Cubzac Franciae die 11 Iunii 1910; Lutetiae die 25 Iunii 1997) fuit sagatus navalis, explorator, conservationista, pellicularum fabricator, innovator, scientista, photographus, auctor, et investigator Francicus, qui mari omnibusque vitae aquaticae generibus studebat. Aqua-Lung, genus vasae scubae, cum aliis excogitavit, conservationem marinam suadebat, et socius Academiae Francicae commendatorque Legionis Honoris erat. Cousteau suas mundi subaquatici investigationes in permultis libris describere solebat, quorum felicissimus fortasse est primus, The Silent World: A Story of Undersea Discovery and Adventure, anno 1953 prolatus. Praeterea pelliculas disponebat, insignissime documentaria libri The Silent World accommodatio, quae Palmam Auream praemium apud Ferium Pellicularum Canuense anno 1956 abstulit; solus quidem homo qui Palmam Auream pro pellicula documentaria adbstulerat manebat donec Michael Moore idem praemium anno 2004 pro Fahrenheit 9/11 acciperet. Multa praemia scientifica accepit. "Mare, magna iunctura, est sola hominis spes. Nunc, ut numquam antehac, locutioni priscae est significatio ad verbum: nos omnes in eadem navi esse."—Iacobus Cousteau.